
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 18 
                                                            din 4 februarie 2025
privind aprobarea derulării învățământului dual la nivelul municipiului Sighișoara pentru anul 2025 – 2026, precum și încheierea contractului de parteneriat pentru formarea profesională a elevilor prin învățământ dual între operatorul economic S.C. GST TEXTILE SAFETY RO S.R.L., Liceul Tehnologic nr. 1 și Municipiul Sighișoara și a contractului de parteneriat încheiat între operatorul economic Asociația FIT FOR FUTURE Sighișoara, Liceul Tehnologic nr. 1 și Municipiul Sighișoara


Consiliul Local al Municipiului Sighișoara, întrunit în ședință extraordinară,

Luând act de proiectul de hotărâre, înregistrat cu nr. 3.921/03.02.2025 și la Consiliul Local Sighișoara cu nr. 4.140/03.02.2025, de referatul de aprobare, înregistrat cu nr. 3.920/03.02.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Legea învățământului preuniversitar nr. 198/2023, cu modificările și completările ulterioare;

Având în vedere Ordinul Ministerului Educației nr. 5.732/2022 privind aprobarea Metodologiei de organizare şi funcţionare a învăţământului dual;

Având în vedere Ordinul Ministerului Educației nr. 7.436/2024 privind aprobarea Calendarului etapelor şi acţiunilor pentru stabilirea cifrei de şcolarizare în învăţământul preuniversitar dual şi în învăţământul profesional de stat pentru anul şcolar 2025 - 2026, a modelelor proiectelor cifrei de şcolarizare în învăţământul preuniversitar dual şi în învăţământul profesional de stat pentru avizarea de către Comitetul local de dezvoltare a parteneriatului social, Centrul Naţional de Dezvoltare a Învăţământului Profesional şi Tehnic şi unitatea administrativ-teritorială, precum şi a modelelor "Situaţia solicitărilor operatorilor economici şi propunerea de cifră de şcolarizare în învăţământul profesional de stat pentru anul şcolar 2025 - 2026", "Solicitare de şcolarizare în învăţământul profesional de stat pentru anul şcolar 2025 - 2026" şi "Solicitare de şcolarizare în învăţământul preuniversitar dual pentru anul şcolar 2025 - 2026";

Ținând cont de adresa cu nr. VET/3223/17.12.2024 a Centrului Național de Dezvoltare a Învățământului Profesional și Tehnic, înregistrată la Municipiul Sighișoara cu nr. 39.870/18.12.2024, prin care ne este adus la cunoștință faptul că au fost depuse solicitări de școlarizare în învățământul dual, din partea operatorilor economici S.C. GST SAFETY TEXTILES RO S.R.L. și Asociația FIT FOR FUTURE Sighișoara;

Având în vedere Hotărârea nr. 195/27.01.2025 a Consiliului de Administrație al Liceului Tehnologic Nr. 1 Sighișoara, prin care s-a aprobat încheierea contractului de parteneriat pentru formarea profesională a elevilor prin învățământ dual între operatorul economic S.C. GST TEXTILE SAFETY RO S.R.L., Liceul Tehnologic nr. 1 și Municipiul Sighișoara și încheierea contractului de parteneriat pentru formarea profesională a elevilor prin învățământ dual între operatorul economic Asociația FIT FOR FUTURE Sighișoara, Liceul Tehnologic nr. 1 și Municipiul Sighișoara;  
Având în vedere Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 3.922/03.02.2025, prin care se propune aprobarea derulării învățământului dual la nivelul municipiului Sighișoara pentru anul 2025 – 2026, precum și încheierea contractului de parteneriat pentru formarea profesională a elevilor prin învățământ dual între operatorul economic S.C. GST TEXTILE SAFETY RO S.R.L., Liceul Tehnologic nr. 1 și Municipiul Sighișoara și a contractului de parteneriat încheiat între operatorul economic Asociația FIT FOR FUTURE Sighișoara, Liceul Tehnologic nr. 1 și Municipiul Sighișoara;

Având în vedere avizele favorabile ale tuturor comisiilor pe domenii de specialitate; 


În temeiul prevederilor art. 129, alin. (1), alin. (2) lit. d), lit. e), alin. (7) lit. a), alin. (9) lit. a), alin. (14), art. 139 alin. (1), alin. (3) lit. f) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

                                                                    H O T Ă R Ă Ș T E:


Art. 1. Se aprobă derularea învățământului dual la nivelul Municipiului Sighișoara pentru anul școlar 2025 – 2026.


Art. 2. Se aprobă încheierea contractului de parteneriat pentru formarea profesională a elevilor prin învățământ dual între operatorul economic S.C. GST TEXTILE SAFETY RO S.R.L., Liceul Tehnologic nr. 1 și Municipiul Sighișoara, potrivit Anexei nr. 1, care face parte integrantă din prezenta hotărâre.


Art. 3. Se aprobă încheierea contractului de parteneriat pentru formarea profesională a elevilor prin învățământ dual între operatorul economic Asociația FIT FOR FUTURE Sighișoara, Liceul Tehnologic nr. 1 și Municipiul Sighișoara, potrivit Anexei nr. 2, care face parte integrantă din prezenta hotărâre.


Art. 4. Se împuternicește Primarul Municipiului Sighișoara, în persoana domnului Sîrbu Ioan - Iulian, să semneze contractele prevăzute la art. 2 și art. 3 din prezenta, urmând ca Serviciul Monitorizare Servicii Publice, Guvernanță Corporativă să gestioneze derularea, monitorizarea și implementarea contractelor.


Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii Publice, Guvernanță Corporativă din cadrul Municipiului Sighișoara precum și Liceul Tehnologic Nr. 1, prin conducerea acestuia, S.C. GST TEXTILE SAFETY RO S.R.L. și Asociația FIT FOR FUTURE Sighișoara.


Art. 6. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii Publice, Guvernanță Corporativă;

  1 ex. Compartimentul Buget, Contabilitate, Salarizare – Direcția Economică;

  1 ex. Liceul Tehnologic Nr. 1;

  1 ex. S.C. GST TEXTILE SAFETY RO S.R.L.;

  1 ex. Asociația FIT FOR FUTURE Sighișoara.
12 ex.

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 18/04.02.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


